સાબરકાંઠાના હિંમતનગરમાં પાટીદારોની એકતાયાત્રા શરૂ થઇ ચૂકી છે. વહેલી સવારથી જ સમગ્ર જિલ્લામાંથી પાટીદારો આ યાત્રામાં ભાગ લેવા ઉમટી પડ્યા હતા. આ એકતાયાત્રાને લઇને તંત્રએ અહી 36 કલાક માટે મોબાઇલ ઇન્ટરનેટ સેવા પર પ્રતિબંધ મુક્યો છે. વહીવટી તંત્ર દ્વારા રવિવાર સવારે 8 વાગ્યાથી જ મોબાઇલ ઇન્ટરનેટ સેવા બંધ કરી દેવાઇ છે. જે મંગળવાર સવારે 7 વાગ્યા સુધી બંધ રહેશે. યાત્રા દરમિયાન કોઇ કાંકરીચાળો ન થાય તે માટે સુરક્ષાનો પણ વિશેષ બંદોબસ્ત કરાયો છે. અને મોટી સંખ્યામાં પોલીસ પાર્ટી ઉતારવામાં આવ્યા છે. નોંધનીય છે કે આ યાત્રામાં મોટી સંખ્યામાં પાટીદરો જોડાઈ રહ્યા છે.